ઉલ્લેખનીય છે કે સ્થાનિક બજારમાં સોનાનો આજે શરૂઆતે ૨૯,૬૫૦ની સપાટીએ ભાવ ખૂલ્યો હતો, જ્યારે ચાંદી ૪૨,૪૦૦ની સપાટીએ જોવા મળી હતી. નાણાકીય વર્ષ ૨૦૧૬-૧૭માં સોનામાં ખાસ કોઇ મોટા સુધારાની ચાલ જોવા મળી નહોતી, જોકે અમેરિકાની નીતિ, બ્રેક્ઝિટનો મુદ્દો તથા ડોલર ઇન્ડેક્સની ચાલના પગલે સોનામાં સુધારાની ચાલ નોંધાતી જોવા મળી છે. સ્થાનિક બજારમાં પણ રોકાણરૂપી સોનાની માગ સહિત જ્વેલરીની માગમાં પણ ધીમો પણ મજબૂત સુધારો નોંધાતો જોવા મળ્યો છે.